ตื่นมาแล้วรู้สึกว่ามีน้ำอยู่ในหูข้างขวา เกิดจากสาเหตุใดครับ แล้วต้องทำยังไงครับถึงจะหาย มีอันตรายมั้ยครับ
สวัสดีค่ะ หากมีน้ำอยู่ในรูหู อาจเกิดจาก- การอักเสบติดเชื้อของรูหูชั้นนอก แต่จะมีอาการปวดในรูหู กดเจ็บบริเวณหน้าหู รูหูบวมแดง เป็นต้น- หูชั้นกลางอักเสบติดเชื้อเฉียบพลัน แต่อาการคือจะปวดหูมาก มีไข้สูง การได้ยินเสียงลดลง หูอื้อ หลังจากนั้นอาการปวดและไข้จะลดลง แล้วตามด้วยการมีหนองไหลออกมาจากหูแต่หากไม่ได้มีน้ำไหลจากรูหู เพียงแค่รู้สึกเหมือนมีน้ำในหู อาจเกิดจากมีสิ่งแปลกปลอมในรูหูก็ได้ หรือมีขี้หูมาก หรือหากมีเสียงในหูร่วมด้วย ก็จะเรียกว่ามีอาการหูอื้อ ซึ่งเกิดได้จากหลายสาเหตุมากมายค่ะดังนั้น หากยังคงรู้สึกผิดปกติในรูหู แนะนำควรไปพบแพทย์ เพื่อทำการส่องตรวจดูในรูหู เพื่อวินิจฉัยโรคและให้การรักษาที่ตรงกับโรคค่ะ